Eva Kostolányiová

Eva Kostolányiová, v rokoch 19691970 umelecky Eva Kostolányi, rodená Eva Vermešová (* 2. november 1942, Trnava – † 3. október 1975, Bratislava) bola slovenská speváčka, tanečníčka a muzikálová herečka.Kostolányiová, Eva. In:  Začínala ako tanečnica v SĽUKu. Potom vystupovala ako speváčka v legendárnom bratislavskom kabarete Tatra revue. Postupne účinkovala v skupinách Ľuba Beláka a Branislava Hronca. Mala aj vlastnú skupinu Hej.

 Životopis 
Pochádzala z veľmi skromných pomerov. Otec aj matka pracovali ako robotníci v trnavskom cukrovare. Mala dvanásť súrodencov, piati zomreli do roka od narodenia.

Po skončení základnej školy pracovala v miestnom mäsokombináte. V roku 1958, spolu so svojim starším bratom Ivanom, sa stala tanečníčkou v SĽUKu. Popri zamestnaní súkromne navštevovala hodiny spevu u Imricha Godinu.

S manželom, tanečníkom Jánom Kostolányim sa zoznámila v Armádnom umeleckom súbore kpt. Jána Nálepku. Vzali sa v roku 1965. Po siedmich rokoch manželstva sa rozviedli, ale nechala si jeho priezvisko. Jej druhý partner, snúbenec Andrej Šebo, bol hudobník, hráč na trombóne a vedúci jej sprievodnej skupiny Hej.

Zomrela 3. októbra 1975 vo veku 32 rokov na rakovinu prsníka, pochovaná je na Novom cintoríne na Ulici Terézie Vansovej v rodnej Trnave.

 Umelecká kariéra 
V roku 1958 hrala v Trnavskom dixielande. Ako pätnásťročná účinkovala v Slovenskom ľudovom umeleckom kolektíve (SĽUK) a od roku 1960 vo Vojenskom umeleckom súbore kapitána Nálepku. V rokoch 19671968 bola speváčkou Mestského domu kultúry a osvety v Bratislave. V roku 1967 vystupovala ako sólistka Tatra revue v Bratislave, kde dostala svoju prezývku „slovenská Twiggy“. Od roku 1968 už vystupovala ako speváčka v slobodnom povolaní. Najskôr vystupovala s kapelou Ľuba Beláka, potom od roku 1970 účinkovala ako speváčka v orchestri Branislava Hronca, s ktorým absolvovala vystúpenia doma aj v SRN, Švédsku a Švajčiarsku. Neskôr krátko v roku 1972 spievala so skupinou ModusKopeliovičová-Sebová, G - Bruna, M.: Tak málo stačí. Bratislava, 1995 (napr. naspievala Lehotského pieseň Jesenný úsmev.)

Po založení vlastnej skupiny Hej v roku 1972 vystupovala v Bulharsku, Poľsku, Sovietskom zväze a na Kube. Jej repertoár tvorili väčšinou lyrické a melodické piesne. Jej piesne často zneli v Slovenskom rozhlase a v Slovenskej televízii (uviedla sa programom Vyberte si pesničku). Naspievala a nahrala viacero populárnych piesní, ktoré vyšli na singloch, na jednom sólovom albume aj viacerých kompiláciách. V roku 1972 úspešne zvládla hlavnú úlohu Nitušky v televíznej úprave známej operety Mam´zelle Nitouche.

Ocenenia získala aj na festivale populárnej piesne Bratislavská lýra – r. 1972 za pieseň Farebný sen, II. miesto a Cenu diváka v duete s Lubošom Novotným za pieseň Zmysel nemých slov a v r. 1974 za pieseň Dobré ráno želám.

Nasledovali úspešné slovenské verzie zahraničných hitov (napr. Keď si sám, Halabala, Waterloo, Piesne s nádychom júna a i.)aji piesne slovenských autorov (Až bude pokosená tráva, Zimné kvety, Iba básnik a i.). Veľký ohlas mali jej duá s Michalom Dočolomanským (Haló tam, Smoliar, Hala hala) a s Karolom Duchoňom, s ktorým v roku 1973 získala striebornú Bratislavskú lýru za pieseň Chvála humoru.

V roku 1973 vyšla aj jej profilová LP platňa s názvom Eva Kostolányiová, na ktorej sa prezentovala lyrickými piesňami skladateľov J. Lehotského, Ivana Horvátha, Igora Bázlika, Ladislava Gerhardta a textárov Jána Štrassera, Petra Brhloviča, Zora Laurinca, Tomáša Janovica a Violy Muránskej.

V roku 1973 sa s Vladom Oravcom zúčastnila na medzinárodnom festivalu populárnej hudby v írskom Castelbare, kde s piesňou Tečie voda získali 4. cenu.

V roku 1973 naspievala slovenskú verziu titulnej piesne do rovnomenného amerického kultového filmu „Pánu učiteľovi z lásky“ (To Sir, with Love). Ako 29 ročnú ju postihla zákerná choroba, ktorej v roku 1975 podľahla.

Eva Kostolányiová patrila k najpopulárnejším interpretkám slovenskej populárnej hudby. V rozhlase nahrala približne 140 nahrávok. V roku 2002 vyšlo CD Zlatý kľúč (Slovenský rozhlas), na ktorom sa nachádza aj speváčkina posledná nahrávka More lásky.

Pri príležitosti jej životného jubilea, nedožitých 70. narodenín, bola 15. novembra 2012 v priestoroch Západoslovenského múzea v Trnave verejnosti sprístupnená jubilejná výstava mapujúca jej životnú a umeleckú cestu. Hlavným iniciátorom projektu bol jej synovec Mikuláš Vermeš, syn jej mladšej sestry Rozálie Maliňákovej.

V roku 2015 bola po nej v rodnej Trnave pomenovaná ulica Ulica Evy Kostolányiovej.

 Umelecká kariéra v rokoch 
 19561960: SĽUK
 19611967: Vojenský umelecký súbor kpt. Jána Nálepku
 1967: Tatra revue
 19671968: speváčka Mestského domu kultúry a osvety v Bratislave
 1969: Sextet Ľubomíra Beláka
 1970: Orchester Braňa Hronca
 1972: vlastná skupina HEJ

 Diskografia 

 Malé platne, vinyly, SP, EP 
 1969: Slza – Viera Sokolová / Poď so mnou – Eva Kostolányiová – Supraphon 0 43 0700, SP 7" vinyl, séria „Malá televízna hit-paráda“, mono
 1969: Bábika – Eva Kostolányiová / Pohľad z okna – Milan Krištofovič a Dušan Ružička – Supraphon 0 43 0668 , SP 7" vinyl, séria „Vyberte si pesničku“, mono
 1969: Tma je nebezpečná / Ten čo tu včera bol – Supraphon 043 0849, SP, mono
 1969:  Ring The Bell (Zazvoň) – Eva Máziková / Security (Istota) – Eva Kostolányiová – Supraphon 043 0851, SP, mono  Eva Máziková, Eva Kostolányiová – Ring The Bell / Security - discogs.com
 1970: Ten môj papá / Achiles – Supraphon 0 43 0926, SP, mono
 1970: Hej chlapče – Eva Kostolányiová / Chodím sám – Sexteto Ľ. Beláka – Supraphon 0 43 0959, SP, mono
 1970: Ťuk, ťuk / Skloň tvár – Supraphon 0 43 0960, SP 7" vinyl, séria séria „Malá televízna hit-paráda“, mono
 1970: Jingle-Jangle / Na prahu noci  – Supraphon 0 43 1007, SP, séria séria „Malá televízna hit-paráda“, mono
 1971: Vravievali mu / Už nemám gavaliera – Opus 90 43 0036, SP, mono
 1971: Môj veľký mág / Len ja dúfam – Opus 90 43 0058, SP 7" vinyl, séria „Malá televízna hit-paráda“ (Pieseň „Môj veľký mág“ je slovenskou verziou slávnej „My sweet lord“ od ex–Beatle George Harrisona.), mono
 1972: Sonet o dlhej plavbe – Eva Máziková, Eva Kostolányiová / To nič – Eva Máziková – Opus 90 43 0060, SP, mono To nič ~ Sonet o dlhej plavbe - mestskakniznicabojnice.sk
 1972: Študentská láska – Peter Sedlák / Až bude pokosená tráva – Eva Kostolányiová – Opus 90 43 0125, SP, mono
 1972: Keď si sám – Eva Kostolányiová a RT VOX TOČR diriguje Vieroslav Matušík / Nočná pieseň – Opus 90 43 0185, SP 7" vinyl. (v roku 1975 vyšlo v reedícii s iným obalom, Pieseň „Keď si sám “ je slovenskou verziou hitu „Aprés Toi“ od nemeckej, pôvodom gréckej, speváčky Vicky Leandros z roku 1972.), mono
 1972: Si úžasný / Hviezdna láska: Eva Kostolányiová – Opus 90 43 0090, SP 7" vinyl, mono
 1972: Halabala / Zimné kvety – Opus 90 43 0124, SP 7" vinyl, tiež reedícia v roku 1973 SP 7" vinyl, Opus 90 43 0124, mono
 1972: Kto ti poradí / Cítiš krúti sa zem – Opus 90 43 01 30, SP 7" vinyl. (Pieseň „Cítiš krúti sa zem“ naspievala Eva Kostolányiová s Petrom Vaškom ako duet. Pôvodne túto gospelovu skladbu s originálnym názvom „Put Your Hand in the Hand“ naspievala kanadská speváčka Anne Murray. To bolo v roku 1970. Preslávila ju predovšetkým coververzia kanadskej skupiny Ocean z toho istého roku.), mono
 1972: Piesne s nádychom júna / Dilema – Opus 90 43 0131, SP, mono
 1972: Farebný sen – Eva Kostolányiová, Jezinky / Zmysel nemých slov – duet Eva Kostolányiová a Ľuboš Novotný, Lubomír Pánek Singers – Opus 9043 0145, SP, mono
 1972: Je môj pán / Bronzový vláčik – Opus 90 43 0167, SP, mono
 1973: Smoliar – Eva Kostolányiová a Michal Dočolomanský / Klauni – Opus 90 43 0188, SP 7" vinyl. (Pieseň „Smoliar“ naspievala Eva Kostolányiová s Michalom Dočolomanským ako duet. Skladba pôvodne bola súčasťou repertoáru britskej popskupiny Blue Mink. Jej pôvodný názov bol „Banner Man“ a pochádzala z roku 1971.), mono
 1973: Haló tam – Eva Kostolányiová a Michal Dočolomanský a RT VOX / Ružová rozprávka, TOČR diriguje Vieroslav Matušík – Opus 90 43 0228, SP 7" vinyl. (Pieseň „Haló tam“ je slovenskou cover–verziou hitu „Hello-A“ holandského popového dua Mouth & MacNeal z roku 1972.), mono
 1973: Zlatý kľúč – Eva Kostolányiová a RT VOX, TOČR diriguje Vieroslav Matušík / Iba básnik, hrá skupina HEJ – Opus 90 43 0258, SP, mono
 1973: Chvála humoru – Karol Duchoň a Eva Kostolányiová / Keby náhodou – Karol Duchoň – Opus 90 43 0261, SP, Bratislavská lýra 73., mono
 1973: Hviezdny Sonet / Keď je zima – Opus 90 43 0274, SP, mono („Hviezdny sonet“ je slovenskou cover–verziou Beautiful Sounds speváčky Petuly Clark z roku 1970)
 1973: Hala, hala / Koľko je o nás ľúbostných básní: Eva Kostolányiová – Opus 1973 90 43 0299, SP 7" vinyl. (Pieseň „Hala, hala“ je slovenskou cover–verziou hitu „Gala, Gala“ juhoslovanského speváka Ðorđi Peruzovića z festivalu v Splite v roku 1972. Eva Kostolányiová ju naspievala s Michalom Dočolomanským ako duet.), mono
 1974: Ping-Pong / Pozri mám už svoje roky  – Opus 90 43 0327, SP, mono
 1974: Smiešny pán / Čas čo má milión hier – Opus 90 43 0331, SP, mono
 1974: Waterloo / Čo všetko je láska – Opus 91 43 0354, SP 7" vinyl. (Pieseň „Waterloo“ je slovenskou cover–verziou slávnej „Waterloo“ od švédskej skupiny ABBA.), stereo
 1974: Si ako z cigariet dym / Hádaj, hádaj – Opus 90 43 0359, SP, mono
 1975: Výlety / Potom príde víkend – Opus 91 43 0383, SP, stereo
 1975: Keď si sám / Nočná pieseň: Eva Kostolányiová – Opus 90 43 0185, SP 7" vinyl. (reedícia z roku 1972, vyšlo s iným obalom), mono
 1977: Ľúbim ťa – Michal Dočolomanský / Ruka s kvetom – Eva Kostolányiová – Opus 91 43 0435, SP 7" vinyl. (Pieseň „Ruka s kvetom“ naspievala Eva Kostolányiová, vyšla posmrtne.), stereo

 Sólové albumy 
 1972: Eva Kostolányiová – Opus 91 13 0210 LP vinyl (reedícia na LP: 1975, Opus, na CD: 1994 – Opus Production OP 0013 2331)

 Výberové albumy 
 1988: Piesne, LP vinyl
 1994: Hviezdna láska – RB, Rádio Bratislava RB 0051-431 , MC
 1995: Tak málo stačí – Opus
 2002: Zlatý kľúč – RB, Rádio Bratislava RB 0276 2331, CD
 2006: 20 Naj – Opus 91 2730-2, CD
 2009: Eva Kostolányiová – Eva Kostolányiová / Branislav Hronec – Branislav Hronec uvádza – Opus 91 0105-2, CD (edícia: Opus 100 – 5
 2016: OPUS 19691975 – Opus  912880-2, 3CD (edícia: Kolekcia 1-2-3)
 2020: Poď so mnou – Opus 91 2906-1, LP

 Iné 
 1971: Žltá rieka – Orchester Braňa Hronca / Téma pre hammond – Orchester Braňa Hronca – Opus 90 43 0015 , LP (Žltá rieka – Eva Kostolányiová, Eva Máziková & Branislav Hronec Sound) Orchester Braňa Hronca – Žltá rieka / Téma pre hammond
 1972: Branislav Hronec uvádza, presents – Opus 91 13 0157, LP

 Kompilácie 
 1969: Hity Dušana Pálku, Náhodou – Supraphon, LP – A02. „Čítam román“
 1971: Najúspešnejšie melódie roka – Opus 9013 0138 H, LP – A: „Môj veľký mág“, „Žltá rieka“ – Eva Kostolányiová a Sally Salingová, B: „Už nemám gavaliera“, „Vravievali mu“.
 1973: Najúspešnejšie melódie roka 73 – Opus 9013 0138 H, LP – A4. „Smoliar“ – Eva Kostolányiová a Michal Dočolomanský, A11. „Haló tam“ – Eva Kostolányiová a Michal Dočolomanský, A14. „Je môj pán“, B5. „Chvála humoru“ – Eva Kostolányiová a Karol Duchoň, B11. „Hala, hala“ – Eva Kostolányiová a Michal Dočolomanský.
 1974:  Bratislavská lýra '74 – Opus, LP, B4. „Dobré ráno želám“ – Eva Kostolányiová.
 1989: 40 hitov 19661976 – Opus 9013 0138 H, LP A05. „Keď si sám“, A12. „Slepá láska“, B4. „Cítiš, krúti sa zem“ B11. „Môj veľký mág“,
 2005: Retrohity – Slovak Radio Records, CD – 05. „Až bude pokosená tráva“
 2007: 20 NAJ Retro Vianoce – Opus, CD – 13. „Zimné kvety“ – Eva Kostolányiová, (edícia 20 NAJ)

 Piesne 

 Najväčšie hity 
 „Poď so mnou“
 „Až bude pokosená tráva“
 „Keď si sám“
 „Slepá láska“
 „Neplač viac“
 „Smoliar“, dueto s Michalom Dočolomanským
 „Cítiš, krúti sa zem“, dueto s Petrom Vaškom

 Piesňová tvorba 

 Ocenenia 
 1972: cena sympatií za pieseň „Farebný sen“ (Bratislavská lýra)
 1972: 2. miesto ceny diváka za dueto „Zmysel nemých slov“ s Ľubošom Novotným (Bratislavská lýra)
 1973: strieborná Bratislavská lýra za pieseň „Chvála humoru“ (s Karolom Duchoňom)
 1973: 4. cena za pieseň „Tečie voda“ v Castlebare (Írsko)
 1974: bronzová Bratislavská lýra za pieseň „Dobré ráno želám“
 1974: 1. miesto v pesničkovej súťaži Festivalu politickej piesne v Martine za interpretáciu skladby „To mesiac máj“
 1975: 1. miesto v pesničkovej súťaži „Vyberte si pesničku“

 Filmografia 
 1973: Buď fit!, televízny film, réžia: Karol Strážnický, Eva Kostolányiová, Ivan Krajíček Staromódne spomienky – Groteska Buď fit!

 Literatúra 
 Bruna, Miroslav a Kopeliovičová-Šebová, Gita – Eva Kostolányiová Tak málo stačí...,Concordia Trading, Bratislava, 1995.
 Kolektív autorov – Slovenský biografický slovník, III. zväzok K–L, Matica slovenská, Martin 1989

 Referencie 

 Externé odkazy 
 Eva Kostolányiová na Osobnosti.sk 
 Stránky venované Eve Kostolányiovej - www.cxc.sk/evako/index.htm 
 Stránky venované Eve Kostolányiovej - evakostolanyiova.estranky.cz
  Eva Kostolányiová: První dáma slovenské populární hudby
  Eva Kostolányiová na Csfd
 Eva Kostolányiová v čase. Výstava pri príležitosti nedožitých 70. narodenín
  Výstava o speváčke E. Kostolányiovej sa z Trnavy presúva do Bratislavy

Kategória:Osobnosti z Trnavy
Kategória:Slovenské popové speváčky
Kategória:Slovenské speváčky ľudovej hudby
Kategória:Slovenské televízne herečky
Kategória:Tatra revue
Kategória:Slovenskí tanečníci
Kategória:Úmrtia na rakovinu prsníka